Копа Америка 1995.
Копа Америка 1995. је било тридесет седмо издање овог такмичења, КОНМЕБОЛ такмичење Јужноамеричких репрезентација. Првенство се одржало у Уругвају, од 5. до 23. јула 1995. године. На турниру је учествовало 12 тимова, од којих два нису чланови КОНМЕБОЛ-а већ оба из КОНКАКАФа: репрезентације Мексика и Сједињених Америчких Држава. На крају шампионата, Уругвај је освојио титулу по четрнаести пут у својој историји. Друго место припало је Бразилу, а треће Колумбији. Габријел Батистута и Луис Гарсија Постиго су били најбољи стрелци шампионата са по четири постигнута гола. 